مکمل ہوموسیپئینز اور آدم کا درمیانی عرصہ طویل کیوں ؟
ہمیں نہیں معلوم کہ آدم ع کب آئے تھے! اگر ایک لاکھ چوبیس ہزار انبیاء والی روایت درست ہے تو اس کے مطابق بھی دس ہزار سال والی بات محل نظر ہے- بہر کیف انسان تو کب سے موجود ہے- لیکن اول انسان جس میں روح یزدانی تھی وہ آدم ع ہی تھے! امام امین احسن اصلاحی سورہ السجدہ کی آیت 7 سے 9 پر رقمطراز ہیں: “تسویہ اور نفخِ روح سے پہلے انسان حیوانیت کے دور میں تھا: اس آیت سے یہ بات واضح ہوتی ہے کہ تسویہ اور نفخ روح سے پہلے انسان پر ایک دور ایسا بھی گزرا ہے جب انسان حیوانات کی طرح ناتراشیدہ اور بصیرت و ادراک سے محروم تھا۔ اس دور کے بعد تسویہ نے اس کے ظاہر کو سنوارا اور نفخ روح نے اس کے باطن کو منور کیا۔ “